תחנת הרכבת אשקלון

תחנת הרכבת אשקלון היא תחנת נוסעים של רכבת ישראל המשרתת את העיר אשקלון ואת כפר סילבר. התחנה ממוקמת על מסילת לוד - אשקלון ועל מסילת אשקלון - באר שבע ומהווה את תחנת הקצה של הקו הנוסעים הפרברי בנימינה – אשקלון וכן תחנת ביניים בקו הנגב המערבי (הרצליה – באר שבע). דרומית לעיר אשקלון, ליד מבקיעים, מסתעפת מסילת חלץ לכיוון קריית גת.

==היסטוריה==
מסילת לוד-אשקלון הוקמה במהלך מלחמת העולם הראשונה על ידי המהנדס הגרמני היינריך אוגוסט מייסנר עבור מאמץ המלחמה של האימפריה העות'מאנית. בשנת 1918, לאחר שכבשו את ארץ ישראל, סללו הבריטים את הקו מחדש ברוחב סטנדרטי של 1,435 מילימטר, במקום 1,050 מילימטר כפי שהיה במקור. בנוסף בנו תחנת נוסעים בשם "תחנת אל מג'דל", בה עצרו רכבות למצרים וממנה. לאחר מלחמת העצמאות ולאחר איחוד הכפר אל מג'דל עם היישוב היהודי הסמוך אשקלון, הופסקה תנועת הרכבות לכיוון זה. התחנה המשיכה לשמש לרכבות משא עבור אזור התעשייה של אשקלון, ושינוע פוספטים מהנגב ונפט משדה הנפט חלץ. בשנת 1961 ביקש ראש עיריית אשקלון מהנהלת הרכבת להפעיל רכבות נוסעים לאשקלון, אך הדבר לא יצא לפועל.

החלטה על שדרוג מסילת הברזל בין אשדוד לאשקלון בעלות של כ-183 מיליון שקל, שכללה בניית מסילה כפולה בין אשדוד לאשקלון עם שתי תחנות משודרגות, התקבלה על ידי שר התחבורה אפרים סנה, בשנת 2002. המכרז להקמת התחנה פורסם בנובמבר 2002. בנובמבר 2003 חברת הבנייה "אופקים" זכתה במכרז, בהיקף של 24 מיליון שקל, והבנייה החלה בשנת 2004. במהלך הבנייה נהרס בניין התחנה הישנה (התפעולית), ובמקומה נבנה מתקן שליטה ובקרה. התחנה נחנכה באפריל 2005, בטקס בנוכחות ראש הממשלה אריאל שרון. בשלב הראשון פעלה בקו תל אביב-אשקלון רכבת אחת בשעה בכל כיוון ומספטמבר 2005, עם סיום העבודות להכפלת מסילת הברזל מאשדוד לאשקלון, פעלו בקו שתי רכבות בשעה בכל כיוון.

בינואר 2006 אישרה הממשלה את הצעתם של מ"מ ראש הממשלה אהוד אולמרט ושל שר התחבורה מאיר שטרית להנחת מסילת הברזל בין אשקלון לבאר שבע. הקו החדש נחנך בספטמבר 2015.

במאי 2018 זכתה חברת "י.ד עשוש" במכרז להקמת מתחם תפעולי חדש סמוך לחלקה הדרומי של התחנה, כחלק מפרויקט החישמול של רכבת ישראל. העבודות בפרויקט כוללות הקמת מוסך קרונועים חשמליים עבור חברת סימנס, סלילת 11 ק"מ מסילות בתוך המתחם, הקמת רציף מכין באורך 350 מטר לטיפול במערכי הרכבת המחושמלים, והקמת מספר מבנים. בשנת 2019 החלו העבודות להקמת המתחם. על פי התכנון המבנים התפעוליים הישנים של התחנה, שהיו חלק מהקו המנדטורי, יפורקו ויבנו מחדש בסמוך לה.

בתחילת שנת 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה.
<gallery>
Ashqelon Railway.jpg|רציפי התחנה, 2005
Ashkelon railway station 1.jpg|תחנת הרכבת לכיוןן צפון, נובמבר 2021
</gallery>

==מבנה התחנה==
לתחנה שני רציפי אי (ארבעה רציפים).
הכניסה לתחנה היא מצד מזרח, והמעבר לרציפים מתבצע באמצעות מעבר תת-קרקעי הממוקם בתחנה.
מרכז

==שירות הרכבת בתחנה==
*מהתחנה יוצאות ברוב שעות היום שתי רכבות בשעה להרצליה דרך ראשון לציון, תל אביב ותחנות טבעת השרון. קו הרכבת אשקלון–הרצליה פועל בהנזה חשמלית.
*בתחנה זו עוצרות ברוב שעות היום אחת לשעה בכל כיוון רכבת בקו באר שבע - בנימינה דרך רחובות, לוד, תל אביב ומסילת החוף.

== קווי אוטובוס לתחנה ==

{| class="wikitable"
|+
!קו
!מפעילה
!מסלול
!הערות נוספות
|-
|12/12א
| rowspan="12" |דן בדרום
|רכבת אשקלון - נווה דקלים - נאות ברנע - רמת כרמים - ברנע ג
|♿
|-
|13
|רכבת אשקלון - נאות אשקלון - עתיקות ג - נווה אלונים - בנה ביתך - קריית גולדה - בן יהודה - אגמים - בן יהודה
|♿
|-
|14
|רכבת אשקלון - נווה דקלים - נאות ברנע - אפרידר - תחנה מרכזית אשקלון
|♿
|-
|15
|רכבת אשקלון - רמת אשכול - גבעת ציון - אגמים
|♿
|-
|16
|אשקלון - גיאה - תלמי יפה
|
|-
|17
|רכבת אשקלון - שכונת עיר היין - דרך הים - מסוף רמז - היכל הספורט - תחנה מרכזית - בית חולים ברזילי - קניון לב אשקלון - בן יהודה
|♿
|-
|18
|רכבת אשקלון - נווה אילן - תחנה מרכזית אשקלון - בית חולים ברזילי - הטייסים - מרינה אשקלון
|♿
|-
|19
|אשקלון - בת הדר - מבקיעים - כרמיה - זיקים - מחנה זיקים
|
|-
|20
|אשקלון - גברעם - יד מרדכי - נתיב העשרה - מחסום ארז
|
|-
|21
|אשקלון - עוצם - נהורה - ניר חן - שחר - תלמים
|
|-
|22
|אשקלון - משען - כוכב מיכאל - חלץ - שדרות
|
|-
|23
|אשקלון - שדה יואב - נגבה - יד נתן
|
|-
|31
|אגד
|אשקלון - קריית מלאכי - מסוף קסטינה - ביג קסטינה
|
|-
|36
| rowspan="2" |דן בדרום
|אשקלון - מועצה אזורית אשכול
|
|-
|136
|אשקלון - מועצה אזורית אשכול - בני נצרים
|
|}
מקרא סימנים:
* ♿ - אוטובוס עירוני נגיש

==קישורים חיצוניים==

*[https://www.rail.co.il/?page=stationinfo&stationname=5900 תחנת הרכבת אשקלון] באתר רכבת ישראל

==הערות שוליים==

אשקלון
אשקלון
קטגוריה:אשקלון: מבנים
קטגוריה:אשקלון: תחבורה
קטגוריה:כביש 4